เควิน ดันโซ

**เควิน ดันโซ** (เกิดเมื่อวันที่ 19 กันยายน ค.ศ. 1998) เป็นนักฟุตบอลอาชีพชาวออสเตรียที่เล่นในตำแหน่งเซ็นเตอร์แบ็ก ให้กับสโมสรทอตนัมฮอตสเปอร์ในพรีเมียร์ลีกและทีมชาติออสเตรีย

ดันโซเคยเป็นนักเตะเยาวชนทีมชาติหลายระดับตั้งแต่อายุต่ำกว่า 15 ปีจนถึงรุ่นอายุต่ำกว่า 21 ปี โดยเขาลงเล่นให้ทีมชาติออสเตรียชุดใหญ่เป็นครั้งแรกในปี 2017

## ชีวิตช่วงต้น
ดันโซเกิดที่ออสเตรียกับพ่อแม่ชาวกานาก่อนที่จะย้ายไปเมืองมิลตันคีนส์ในอังกฤษเมื่ออายุได้ 6 ขวบ

## สโมสรอาชีพ

### เริ่มต้นอาชีพ
ดันโซเข้าร่วมอะคาเดมีของมิลตันคีนส์ดอนส์ในระดับต่ำกว่า 9 ปี โดยก่อนหน้านี้เคยเป็นกองหน้าในอะคาเดมีของเรดดิ้ง  และอยู่กับสโมสรจนถึงปี 2014 ก่อนจะย้ายไปสโมสรฟุตบอลเอาคส์บวร์คในเยอรมนี

### เอาคส์บวร์ค
เมื่อวันที่ 3 มีนาคม 2017 ดันโซได้ลงเล่นในลีกบุนเดสลีกาให้กับสโมสรฟุตบอลเอาคส์บวร์ค เป็นครั้งแรกเมื่อตอนอายุ 18 ปี 165 วัน ทำให้เขากลายเป็นผู้เล่นที่อายุน้อยที่สุดที่ได้ลงเล่นในลีกในประวัติศาสตร์ของสโมสร หนึ่งสัปดาห์ต่อมา เขาได้เซ็นสัญญาฉบับใหม่กับสโมสรเป็นเวลาสี่ปี

#### ยืมตัวไปเซาแทมป์ตัน
เมื่อวันที่ 9 สิงหาคม 2019 หนึ่งวันหลังจากตลาดซื้อขายนักเตะในพรีเมียร์ลีกปิดลง มีการประกาศว่าดันโซได้เซ็นสัญญากับเซาแธมป์ตันด้วยสัญญายืมตัวหนึ่งปีพร้อมตัวเลือกในการซื้อขาดเมื่อสิ้นสุด ฤดูกาล 2019-20

#### ยืมตัวไปฟอร์ทูนาดึสเซิลดอร์ฟ
เมื่อวันที่ 18 สิงหาคม 2020 เขาย้ายไปฟอร์ทูนาดึสเซิลดอร์ฟด้วยสัญญายืมตัว เขาออกจากฟอร์ทูน่าตอนสัญญาของเขาหมดลงในวันที่ 24 พฤษภาคม 2021

### ล็องส์
เมื่อวันที่ 6 สิงหาคม 2021 ดันโซได้เข้าร่วมทีมอาร์เซ ล็องส์ในลีกเอิง เมื่อวันที่ 19 มีนาคม 2022 เขาทำประตูแรกกับล็องส์ในเกมที่พบกับแกลร์มง ในช่วง ฤดูกาล 2022–23 เขามีบทบาทสำคัญในการช่วยให้ทีมของเขาคว้าอันดับสองในลีกและผ่านเข้ารอบไปยูฟ่าแชมเปียนส์ลีกในฤดูกาลถัดไป

### ทอตนัมฮอตสเปอร์
เมื่อวันที่ 2 กุมภาพันธ์ 2025 ดันโซได้เข้าร่วมสโมสรท็อตแนมฮ็อทสเปอร์ ในพรีเมียร์ลีกด้วยสัญญายืมตัวตลอดช่วงที่เหลือของฤดูกาล พร้อมสัญญาซื้อขาดหลังจบฤดูกาล เขาได้ลงเล่นให้กับสเปอร์สเป็นครั้งแรกเมื่อวันที่ 6 กุมภาพันธ์ในเกมเยือนที่พ่ายแพ้ต่อ ลิเวอร์พูล 4-0 ในรอบรองชนะเลิศอีเอฟแอลคัพ ดันโซได้รับเลือกให้เป็นหนึ่งในคนที่ได้ลงเล่นในนัดชิงชนะเลิศยูฟ่ายูโรปาลีกปี 2025 โดยลงเล่นในฐานะตัวสำรองและช่วยให้ทอตนัมคว้าแชมป์เป็นครั้งแรกในรอบ 17 ปี

วันที่ 31 พฤษภาคม 2025 ดันโซได้ย้ายมาร่วมทีมทอตนัมฮอตสเปอร์อย่างถาวรจากล็องส์ด้วยค่าตัว 21 ล้านปอนด์

## ทีมชาติออสเตรีย
[thumb|230x230px|ดันโซกับชุด[ออสเตรีย รุ่นอายุต่ำกว่า 21 ปี ในปี 2019]]
ดันโซมีสิทธิ์ที่จะเล่นให้กับทีมชาติกานาหรือออสเตรียก็ได้ในระดับนานาชาติ เขาเป็นตัวแทนทีมเยาวชนของออสเตรียรุ่นอายุไม่เกิน 15 ปี ไม่เกิน 16 ปี ไม่เกิน 17 ปี ไม่เกิน 18 ปี และ ไม่เกิน 19 ปี

ในเดือนพฤษภาคม 2017 เขาได้รับการเรียกตัวให้ติดทีมชาติชุดใหญ่ เป็นครั้งแรก ในเดือนมิถุนายน 2024 เขาได้รับการเสนอชื่อให้ติดทีมชาติออสเตรียสำหรับการแข่งขันฟุตบอลยูโร 2024

## สถิติอาชีพ

### สโมสร

### ทีมชาติ

## เกียรติประวัติ
**[[สโมสรฟุตบอลทอตนัมฮอตสเปอร์|ทอตนัมฮ็อตสเปอร์]]**

* ยูฟ่า ยูโรปา ลีก : 2024–25

**รางวัลส่วนตัว**

* ทีมแห่งปีของ UNFP Ligue 1 : 2022–23

## อ้างอิง

หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นฟอร์ทูนาดึสเซิลดอร์ฟ
หมวดหมู่:ผู้เล่นสโมสรฟุตบอลเซาแทมป์ตัน
หมวดหมู่:ผู้เล่นสโมสรฟุตบอลเอาคส์บวร์ค
หมวดหมู่:ผู้เล่นสโมสรฟุตบอลมิลตันคีนส์ดอนส์
หมวดหมู่:ผู้เล่นสโมสรฟุตบอลเรดิง
หมวดหมู่:ผู้เล่นในลีกเอิง
หมวดหมู่:ผู้เล่นในซไวเทอบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในบุนเดิสลีกา
หมวดหมู่:นักฟุตบอลเยาวชนทีมชาติออสเตรีย
หมวดหมู่:กองหลังตัวกลางฟุตบอลชาย
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2541